b'\n_START_ARTICLE_\nImpressi\xc3\xb3 gen\xc3\xa8tica\n_START_PARAGRAPH_\nLa impressi\xc3\xb3 gen\xc3\xa8tica o genomic imprinting en angl\xc3\xa8s \xc3\xa9s un fenomen epigen\xc3\xa8tic que provoca l\'expressi\xc3\xb3 de certs gens dirigits espec\xc3\xadficament per l\'origen parental. Aquestes formes d\'impressi\xc3\xb3 gen\xc3\xb2mica s\'ha demostrat per fongs, plantes i animals. Al 2014 es coneixien al voltant de 150 gens impressos en ratol\xc3\xad i la meitat en humans._NEWLINE_La impressi\xc3\xb3 gen\xc3\xb2mica es un proc\xc3\xa9s d\'her\xc3\xa8ncia independent de la gen\xc3\xa8tica mendeliana cl\xc3\xa0ssica. Es un proc\xc3\xa9s epigen\xc3\xa8tic que implica la metilaci\xc3\xb3 de l\'ADN i la metilaci\xc3\xb3 de les histones sense alterar la seq\xc3\xbc\xc3\xa8ncia gen\xc3\xa8tica. Aquestes marques epigen\xc3\xa8tiques estan establertes (impresses) a les c\xc3\xa8l\xc2\xb7lules germinals (esperma o ov\xc3\xb2cits) dels organismes parentals i es mantenen a trav\xc3\xa9s de la divisi\xc3\xb3 mit\xc3\xb2tica de la c\xc3\xa8l\xc2\xb7lula germinal a les c\xc3\xa8l\xc2\xb7lules som\xc3\xa0tiques de l\'organisme._NEWLINE_Una impressi\xc3\xb3 gen\xc3\xa8tica acurada de certs gens particulars \xc3\xa9s important pel desenvolupament normal de l\'individu. Algunes malalties humanes que est\xc3\xa0n relacionades amb la impressi\xc3\xb3 gen\xc3\xb2mica s\xc3\xb3n la s\xc3\xadndrome d\'Angelman, la s\xc3\xadndrome de Prader-Willy i la infertilitat masculina.\n_START_SECTION_\nGeneralitats\n_START_PARAGRAPH_\nEn organismes diploides (com els humans), la c\xc3\xa8l\xc2\xb7lula som\xc3\xa0tica posseeix dues c\xc3\xb2pies del genoma, una heretada del pare i l\'altra de la mare. Cada gen autos\xc3\xb2mic est\xc3\xa0 representat per dues c\xc3\xb2pies o al\xc2\xb7lels amb una c\xc3\xb2pia heretada de cada pare a la fertilitzaci\xc3\xb3. Per la gran majoria de gens autos\xc3\xb2mics, l\'expressi\xc3\xb3 es desenvolupa des dels dos al\xc2\xb7lels de manera simult\xc3\xa0nia. No obstant, en mam\xc3\xadfers, una proporci\xc3\xb3 petita (<1%) dels gens est\xc3\xa0 impressa, de manera que l\'expressi\xc3\xb3 del gen nom\xc3\xa9s es duu a terme en un dels al\xc2\xb7lels (alguns estudis recents han q\xc3\xbcestionat aquesta assertaci\xc3\xb3, tot defensant que el nombre de regions amb metilacions originaries dels pares, per exemple, al genoma hum\xc3\xa0, es m\xc3\xa9s gran que el que s\'havia pensat anteriorment). L\'al\xc2\xb7lel expressat \xc3\xa9s dependent de l\'origen parental. Per exemple, el gen que codifica el factor de creixement semblant a la insulina de tipus 2 (insulin-like growth factor 2 o IGF2/igf2) est\xc3\xa0 expressat nom\xc3\xa9s a l\'al\xc2\xb7lel heretat del pare._NEWLINE_El terme "impressi\xc3\xb3" es va utilitzar per primera vegada en la descripci\xc3\xb3 d\'esdeveniments a l\'insecte Pseudococcus nipae. Als Pseudococcids (fam\xc3\xadlia d\'insectes hem\xc3\xadpters del subordre dels esternorrincs) tots dos, el mascle i la femella, es desenvolupen d\'un ou fertilitzat. A les femelles, tots els cromosomes es queden eucrom\xc3\xa0tics i funcionals. En canvi, els embrions destinats a esdevenir mascles, la metiat dels cromosomes, un set haploid dels cromosomes per ser m\xc3\xa9s precisos, es converteix en heterocromatinitzat despr\xc3\xa9s de la sisena divisi\xc3\xb3 de l\'ou i queda aix\xc3\xad en la majoria dels teixits. Aix\xc3\xad doncs, els mascles s\xc3\xb3n funcionalment haploids.\n_START_SECTION_\nImpressi\xc3\xb3 gen\xc3\xa8tica en mam\xc3\xadfers\n_START_PARAGRAPH_\nLa impressi\xc3\xb3 gen\xc3\xa8tica al desenvolupament dels mam\xc3\xadfers s\'ha dedu\xc3\xaft d\'experiments de selecci\xc3\xb3 d\'esp\xc3\xa8cies de ratol\xc3\xad portadors de translocacions cromos\xc3\xb2miques rec\xc3\xadproques. Experiments en el trasplantament del nucli a zigots de ratol\xc3\xad a principis dels 80 van confirmar que el desenvolupament normal requereix la contribuci\xc3\xb3 dels genomes maternal i paternal. Una gran majoria d\'embrions de ratol\xc3\xad van derivar per partenog\xc3\xa8nesi (anomenats partenogenons, amb dos genomes maternals) i androg\xc3\xa8nesi (anomenats androgenons, amb dos genomes parentals) i van morir a l\'estadi de blastocits/implantaci\xc3\xb3 o encara abans d\'aquest estadi. En les estranyes ocasions en les que es va observar un desenvolupament d\'estadis post-implantacionals, els embrions ginogen\xc3\xa8tics van mostrar un millor desenvolupament en relaci\xc3\xb3 al desenvolupament placental, mentre que es va observar el contrari en els androgenons. No obstant, nom\xc3\xa9s uns pocs van ser descrits (a un article de 1984)._NEWLINE_No existeixen casos naturals de partenog\xc3\xa8nesi a mam\xc3\xadfers a causa de la impressi\xc3\xb3 gen\xc3\xa8tica. No obstant, al 2004, investigadors japonesos van fer una manipulaci\xc3\xb3 experimental de metilaci\xc3\xb3 parental controlant el gen igf2 que va fer n\xc3\xa9ixer un ratol\xc3\xad (anomenat Kaguya) amb dos sets de cromosomes maternals, tot i que no es una partenog\xc3\xa8nesi real, ja que les c\xc3\xa8l\xc2\xb7lules que es van utilitzar provenien de dues femelles i d\'una sola. Els investigadors van aconseguir-ho utilitzant un ou d\'una mare immatura, reduint la impressi\xc3\xb3 maternal i modificant-lo per expressar el gen igf2, el qual es normalment expressat a la c\xc3\xb2pia paternal del gen._NEWLINE_Els embrions parthenogen\xc3\xa8tics/gynogen\xc3\xa8tics tenen el doble de l\'expressi\xc3\xb3 normal dels gens derivats de la mare i els falta l\'expressi\xc3\xb3 dels gens derivats del pare, i viceversa pels embrions androg\xc3\xa8nics. Hi ha al menys 80 gens impressos a humans i ratolins, molts dels quals estan implicats en el desenvolupament embrionari i placental. La descend\xc3\xa8ncia h\xc3\xadbrida de dues esp\xc3\xa8cies pot presentar un creixement inusual degut a la combinaci\xc3\xb3 dels gens impressos._NEWLINE_S\'han utilitzat molts m\xc3\xa8todes per identificar els gens impressos. En porc, Bischoff et al. 2009 va comparar els perfils transcripcionals utilitzant microarrays d\'oligonucle\xc3\xb2tids curts per analitzar els gens que s\'expressen de manera diferent entre els partenots (organismes amb dos genomes materns) i control de fetus (amb un genoma maternal i un de paternal). Un estudi interessant sobre l\'an\xc3\xa0lisi del transcriptoma de cervell de murins va revelar que al voltant de 1300 loci de gens impressos (aproximadament 10-vegades m\xc3\xa9s que els reportats anteriorment) amb seq\xc3\xbcenciaci\xc3\xb3 d\'RNA des les h\xc3\xadbrids de la primera generaci\xc3\xb3 o F1 resultants de diferents encreuaments. El resultat ha estat criticat per altres cientifics que argumenten una sobreestimaci\xc3\xb3 important deguda a un an\xc3\xa0lisi estad\xc3\xadstic feble._NEWLINE_En animals dom\xc3\xa8stics, els SNPs en gens impressos que influencien el creixement i desenvolupament fetal han afectat econ\xc3\xb2micament la producci\xc3\xb3 de certs trets en bov\xc3\xad, porc\xc3\xad i ov\xc3\xad.'